ایران د هیواد دننه بې پائلټه جهاز تیار کړی
غربې نړۍ اندیښنه چې د ایران د خلائې او عسکرې پروگرامونو هدف ایټمې وسلو چلولو د پاره انتظام برارول دي. یوه ورځ وړاندې ایران د روس په مرسته جوړې د وړمبۍ ایټمې بټۍ پرانسته کړې ده.
د بې پائلټه جهاز څرگندونه د اتوار په ورځ یوه دستوره کې ووکړی شوه چې د ایران صدر محمود احمدي نژاد پکښې هم گډون کولو. د ایران د سرکا ري ټیلې ویژن ترمخه کرار نومې بې پائلټه جهاز تر ١،٠٠٠ کلومیټر فاصلې پورې د سلو سلو گرامو دوه یا د ٢٠٠ کلوگرامو یو بم وړلی شي. چارواکې وائې جهاز په تیز رفتار کې په مزکه هدفونه ویشتلی شي. خو رپورټونه وائې جهاز د ایران مخالف هیواد اسرائیل پورې نشې رسائې نشې کولی. دایسوسې ایټډ پریس خبرې ایجنسۍ روپورټ ترمخه، صدر محمود احمدي نژاد ویلې نوی جهاز به د ایران دشمنانو د پاره د مرگ سفیر ووگرځې. او د ایران سټوډنټ نومې خبرې ایجنسۍ ویلې جهاز په ریډار نه ښکاره کیدونکی بمبار دی. هم په دا مهال د ایران صدر محمود احمدی نژاد ویلې ایران به د کال ٢٠٢٥ پورې ایراني خلا بازان خلا ته لیږې شې. د سائنس پوهانو یوې ډلې ته وینا کې هغه وویل ایران به په راتلونکو څو کلونو کې خپل خلائې پروگرام کې نور پرمختگ ووکړې او په راتلونکو دریو کلونو کې به ایران خلا ته سیارې لیږلی شی. غربې نړۍ اندیښنه چې د ایران د خلائې او عسکرې پروگرامونو هدف ایټمې وسلو چلولو د پاره انتظام برارول دي. یوه ورځ وړاندې ایران د روس په مرسته جوړې د وړمبۍ ایټمې بټۍ پرانسته کړې ده. ایران د ١٩٨٠ په لسیزه کې عراق سره د جنگ په وخت کې د وسلو جوړولو کوشیشونه پیل کړل چې د امریکې لخوا د لگول شوؤ پابندو بر خلاف د هیواد دننه د ټینکونو، مزائیلو او د جنگې جهازونو تیارولو جوگه شي. د جمعې په ورځ ایران په مزکه هدف ویشتونکې قیام نومې مزائیل ازمائینه ووکړه. او ددې میاشت په شورو کې ایران د هیواد دننه جوړو د څلورو آبدوز جهازونو څرگندونه ووکړه. د ایران د سرکاري میډیا ترمخه، ایران دا وخت ١١ آبدوز جهازونه لرې چې د فارس په خلیج کې عملیات تر سره کولی شې.